જામનગરમાં રિધ્ધિ સિધ્ધિ નામની સોનાચાંદીના ઘરેણાંની દુકાન ચલાવતા વેપારી મહેશભાઈ વજાણી રાજકોટ આવ્યા હતા. અંદાજે 20 કિલો ચાંદી અને દોઢ તોલા સોનાના દાગીના ભરેલો થેલો લઈને તેઓ જામનગર પરત ફરી રહ્યા હતા. આ દરમિયાન કરણપરાના ચબૂતરા ચોકમાં પોતાના મિત્ર રમેશભાઈ સાથે ઊભા હતા. ત્યારે અચાનક એક શખ્સ ચાલીને આવ્યો હતો અને મહેશભાઈના હાથમાં રહેલી ચાંદી અને રોકડ ભરેલો થેલો લૂંટીને નાસી છૂટ્યો હતો. થોડે દૂર બાઈક લઈને તૈયાર રહેલા અન્ય બે શખ્સો સાથે આ શખ્સ નાસી છૂટ્યો હતો.